CELEX: C2007/056/17
Language: et
Date: 2007-03-10 00:00:00
Title: Kohtuasi C-421/05: Euroopa Kohtu (kolmas koda) 18. jaanuari 2007.  aasta otsus (Rechtbank van koophandel Brussel eelotsusetaotlus — Belgia) — City Motors Groep NV versus Citroen Belux NV (Konkurents — Mootorsõidukite turustuskokkulepe — Grupierand — Määrus (EÜ) nr 1400/2002 — Artikli 3 lõiked 4 ja 6 — Tarnija poolt lepingu lõpetamine — Õigus pöörduda eksperdi või vahekohtuniku poole ja pöörduda siseriikliku kohtu poole — Selgesõnaline lepingu lõpetamise klausel — Kooskõla grupierandiga — Lõpetamise põhjenduste kehtivus — Tõhus kontroll)

10.3.2007   
            
            
               ET
            
            
               Euroopa Liidu Teataja
            
            
               C 56/10
            
         Euroopa Kohtu (kolmas koda) 18. jaanuari 2007. aasta otsus (Rechtbank van koophandel Brussel eelotsusetaotlus — Belgia) — City Motors Groep NV versus Citroen Belux NV
   (Kohtuasi C-421/05) (1)
   
   (Konkurents - Mootorsõidukite turustuskokkulepe - Grupierand - Määrus (EÜ) nr 1400/2002 - Artikli 3 lõiked 4 ja 6 - Tarnija poolt lepingu lõpetamine - Õigus pöörduda eksperdi või vahekohtuniku poole ja pöörduda siseriikliku kohtu poole - Selgesõnaline lepingu lõpetamise klausel - Kooskõla grupierandiga - Lõpetamise põhjenduste kehtivus - Tõhus kontroll)
   (2007/C 56/17)
   Kohtumenetluse keel: hollandi
   Eelotsusetaotluse esitanud kohus
   Rechtbank van koophandel Brussel
   Põhikohtuasja pooled
   
      Hageja: City Motors Groep NV
   
      Kostja: Citroen Belux NV
   Kohtuasja ese
   Eelotsusetaotlus — Rechtbank van koophandel Brussel — Komisjoni 31. juuli 2002. aasta määruse (EÜ) nr 1400/2002 asutamislepingu artikli 81 lõike 3 kohaldamise kohta teatavat liiki vertikaalsete kokkulepete ja kooskõlastatud tegevuse suhtes mootorsõidukisektoris (EÜT L 203, lk 30; ELT eriväljaanne 08/02, lk 158) artikli 3 lõike 6 tõlgendamine — Keeld panna klauslit kiire lõpetamise kohta autode edasimüügilepingusse, millele võidakse erandit kohaldada
   Resolutiivosa
   Komisjoni 31. juuli 2002. aasta määruse (EÜ) nr 1400/2002 asutamislepingu artikli 81 lõike 3 kohaldamise kohta teatavat liiki vertikaalsete kokkulepete ja kooskõlastatud tegevuse suhtes mootorsõidukisektoris artikli 3 lõiget 6 tuleb tõlgendada nii, et ainuüksi asjaolu, et selle määruse kohaldamisalas olev kokkulepe näeb ette selgesõnalise lõpetamise klausli nagu põhikohtuasjas, mille kohaselt võib tarnija kokkuleppe automaatselt lõpetada ilma ette teatamata, kui turustaja rikub mõnda selles klauslis märgitud lepingulist kohustust, ei tähenda, et selle määruse artikli 2 lõikes 1 sätestatud grupierand sellele kokkuleppele ei kehti.
   
      (1)  ELT C 36, 11.2.2006.